10. การควบคุมภายใน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผลเพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วน และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหาร ที่มีคุณสมบัติ
และหน้าที่รับผิดชอบตามข้อกำหนดของตลาดหลักทรัพย์แห่งประเทศไทยเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีดังนี้

“คณะกรรมการตรวจสอบ บริษัท บางกอกสหประกันภัย จำกัด ( มหาชน )
ได้รับการแต่งตั้งจากคณะกรรมการบริษัทฯ เมื่อวันที่ 22 มีนาคม 2545
ประกอบด้วยกรรมการจำนวน 4 ท่าน คือ

1. นายทวิช เตชะนาวากุล ประธานคณะกรรมการตรวจสอบ

2. รศ.ประนอม โฆวินวิพัฒน์ กรรมการตรวจสอบ

3. นายพิชิต สินพัฒนสกุล กรรมการตรวจสอบ

4. นายสุนทร ก่อนันทเกียรติ กรรมการตรวจสอบ

ระหว่างปี 2547 ( 1 มกราคม – 31 ธันวาคม 2547 ) คณะกรรมการตรวจสอบ
ได้มีการประชุมร่วมกันทั้งหมด 4 ครั้ง สรุปผลการดำเนินงานได้ดังนี้

1.  การปฏิบัติหน้าที่ตามหลักเกณฑ์และแนวปฏิบัติของตลาดหลักทรัพย์แห่งประเทศไทย

    1.  การแลกเปลี่ยนความคิดเห็นกับผู้บริหารระดับสูง คณะกรรมการตรวจสอบ
        ได้ประชุมร่วมกับ กรรมการผู้จัดการผู้สอบบัญชี ผู้ตรวจสอบภายในของบริษัท
        เพื่อแลกเปลี่ยนความคิดเห็นเกี่ยวกับผลการดำเนินงาน แผนการลงทุน
        การบริหารการจัดการ ตลอดจนโครงการต่าง ๆ ที่จะเป็นการเสริมรายได้ให้กับบริษัท ฯ
        ซึ่งฝ่ายบริหารได้ชี้แจงให้คณะกรรมการตรวจสอบทราบ
        ทั้งนี้คณะกรรมการตรวจสอบได้ให้ข้อเสนอแนะเพิ่มเติมในเรื่อง ดังต่อไปนี้

1.  การวางแผนการตลาด การขยายฐานลูกค้าที่ดีและมีคุณภาพ

2.  การพิจารณาเกี่ยวกับการลงทุนในตลาดหลักทรัพย์แห่งประเทศไทย

3.  การทำสัญญาอัตราแลกเปลี่ยนเงินตราล่วงหน้าสำหรับการรับประกันต่อจากต่างประเทศ

4.  การประเมินผลการโฆษณาประชาสัมพันธ์ของบริษัททางสื่อต่างๆ
    โดยผู้ประเมินอิสระจากภายนอก

5.  การจัดทีมตรวจสอบระบบการป้องกันอัคคีภัยของบริษัท ฯ

    1.  คณะกรรมการตรวจสอบได้พิจารณาแต่งตั้ง นายโสภณ เพิ่มศิริวัลลภ ทะเบียนเลขที่ 3182
        หรือ นางสาวรุ่งนภา เลิศสุวรรณกุล ทะเบียนเลขที่ 3516 หรือ นางสาววิสสุตา
        จริยธนากร ทะเบียนเลขที่ 3853 แห่งบริษัทสำนักงาน เอินส์ท แอนด์ ยัง จำกัด
        เป็นผู้ตรวจสอบและรับรองบัญชี นอกจากนั้นยังได้แลกเปลี่ยนความคิดเห็นกับ นางนงลักษณ์
        พุ่มน้อย และนางสาววิมลรัตน์ องค์ธนะสุข ซึ่งเป็นตัวแทนของบริษัทสำนักงาน เอินส์ท
        แอนด์ ยัง จำกัด เกี่ยวกับรายงานทางการเงิน ความเหมาะสมตามหลักการบัญชี
        การควบคุมภายใน และการประสานงานกับฝ่ายตรวจสอบภายใน
        ให้การปฏิบัติงานเป็นไปตามแนวทางของกรมการประกันภัย และตลาดหลักทรัพย์ ฯ
        ทั้งนี้คณะกรรมการตรวจสอบมีเป้าหมายให้งบการเงินของบริษัท ฯ
        เป็นไปตามทั้งมาตรฐานไทยและมาตรฐานสากล และให้ครอบคลุมถึงการบันทึกบัญชี
        และการเปิดเผยข้อมูลที่เป็นสาระสำคัญในรายงานทางการเงิน

    2.  คณะกรรมการตรวจสอบ พิจารณารายงานการสอบทานงบการเงิน โดยผู้สอบบัญชี
        สำหรับงวด 3 เดือน และงวด 6 เดือน สิ้นสุดวันที่ 30 มิถุนายน 2547
        และงบการเงินประจำปีสิ้นสุดวันที่ 31 ธันวาคม 2547 และส่งให้บริษัทสำนักงาน เอินส์ท
        แอนด์ ยัง จำกัด สอบทานภายในกำหนด 45 วัน ผลการสอบทานของ นางนงลักษณ์
        พุ่มน้อย และ นางสาววิมลรัตน์ องค์ธนะสุข ตัวแทนของบริษัทบัญชีแห่งบริษัทสำนักงาน
        เอินส์ท แอนด์ ยัง จำกัด
        ปรากฎว่าไม่พบสิ่งที่เป็นเหตุให้เชื่อว่างบการเงินดังกล่าวไม่ถูกต้องตามที่ควรในสาระสำคัญ
        ตามหลักการบัญชีที่รับรองกันทั่วไป

    3.  คณะกรรมการตรวจสอบ ได้รับรายงานและติดตามความก้าวหน้าของการตรวจสอบภายใน
        พบว่าการดำเนินงานการตรวจสอบเป็นไปตามขั้นตอนการปฏิบัติงานที่กำหนดไว้ในคู่มือการปฏิบัติงานโดยมีวัตถุประสงค์
        และขอบเขตตามที่กำหนดไว้ในแผนการตรวจสอบประจำปี
        นอกจากนี้ฝ่ายตรวจสอบภายในได้นำเสนอในภาพรวมของการปฏิบัติงาน
        โดยคณะกรรมการมีความเห็นว่า ระบบการควบคุมที่กำหนดไว้ตามข้อบังคับ ระเบียบ
        คำสั่ง และคู่มือการปฏิบัติงาน มีความรัดกุมเพียงพอ
        ที่จะทำให้การดำเนินงานบรรลุวัตถุประสงค์ และยังทำให้การดำเนินธุรกิจของบริษัท ฯ
        เป็นไปตามหลักการกำกับดูแลที่ดี และอย่างมีประสิทธิภาพยิ่งขึ้น

2.  การปฏิบัติงานตามที่คณะกรรมการบริษัท ฯ มอบหมาย มีดังต่อไปนี้

    1.  ดูแลให้รายงานทางการเงินให้ถูกต้อง เพียงพอ เชื่อถือได้ ทันเวลา
        เพื่อใช้สำหรับกำหนดนโยบายทางธุรกิจ

    2.  ดูแลให้บริษัท ฯ มีระบบการควบคุมภายในที่เหมาะสม และมีประสิทธิภาพ

    3.  ดูแลไม่ให้เกิดความขัดแย้งทางผลประโยชน์

    4.  จัดทำรายงานของคณะกรรมการตรวจสอบ โดยเปิดเผยไว้ในรานงายประจำปีของบริษัท
        ฯ

    5.  ประเมินระบบการควบคุมภายใน และการลงทุนของบริษัท ฯ

    6.  ดูแลให้การบริหารความเสี่ยง

ทั้งนี้คณะกรรมการตรวจสอบให้ความสำคัญกับการกำกับดูแลที่ดีขององค์กร (Good Corporate
Governance) เพราะคณะกรรมการตรวจสอบตระหนักเสมอมาว่าการกำกับดูแลที่ดีนั้น
เป็นรากฐานที่สำคัญของการเจริญเติบโตอย่างยั่งยืนของบริษัท”

คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท ณ วันที่ 31
ธันวาคม 2547